Teilors Šeridans

Teilors Šeridans (; dzimis  Čapelhilā, Ziemeļkarolīnā) ir amerikāņu aktieris, scenārists un režisors. Viņš tika nominēts BAFTA, Zelta globusa un Amerikas Kinoakadēmijas balvai par labāko oriģinālscenāriju filmai "Par katru cenu" (2016).

Pēc nelieliem panākumiem kā televīzijas aktierim (viņa pazīstamākā loma bija neuzpērkamā policista Deivida Heila loma seriālā "Anarhijas dēli" (Sons of Anarchy)), Šeridans koncentrējās uz spēlfilmu scenāriju rakstīšanu. Par savu debijas scenāriju filmai "Sicario: Narkokarš" Šeridanu nominēja Amerikas scenāristu ģildes balvai kategorijā "Labākais oriģinālscenārijs". Šeridana scenāriju filmai "Par katru cenu" nominēja Amerikas Kinoakadēmijas balvai kategorijā "Labākais oriģinālscenārijs". "Par katru cenu" nosaukta arī par vienu no tā gada Amerikas Kinoinstitūta desmit labākajām gada filmām, kā arī nominēta daudzām citām prestižām kino balvām.

 Stils 
Kā bijušais aktieris, Šeridans savos scenārijos pēc iespējas izvairās no skaidrojoša dialoga. Viņš arī dod priekšroku "absurdi vienkāršiem" sižetiem, lai koncentrētos uz varoņu kā personību atklāšanu. Viņš pastāvīgi eksperimentē ar scenārija struktūru, cenšoties lauzt tradicionālās scenāriju rakstīšanas koncepcijas, lai pārsteigtu auditoriju, kuru viņš uzskata par inteliģentu un izsmalcinātu filmu vērtēšanā.

Izteikta tēma Šeridana scenārijos ir neveiksmīgs tēvs, kurš vai nu nespēja aizsargāt savus ģimenes locekļus, vai arī iznīcināja savas attiecības ar viņiem. Alehandro filmā "Sicario: Narkokarš" zaudēja sievu un meitu meksikāņu narkotiku tirgotāju dēļ, savukārt Tobijs Hovards filmā "Par katru cenu" cenšas nodrošināt labu nākotni savai bijušajai sievai un bērniem, kamēr viņa brālis izcieš sodu par tēva slepkavību. Tikmēr Korijs Lamberts un Martins Hansons filmā "Vindrivera" zaudēja savas meitas. Šeridans to skaidro, sakot, ka viņš sāka rakstīt scenārijus pēc bērna piedzimšanas, un kā mazpazīstams aktieris viņš nevarēja nodrošināt savu ģimeni un ļoti baidījās zaudēt savus mīļotos.

Šeridana filma "Vindrivera" līdzās filmām "Sicario: Narkokarš" un "Par katru cenu" tiek dēvēta par "pierobežas triloģiju", jo šo filmu darbība norisinās kādreizējos Mežonīgajos Rietumos. Šim periodam raksturīgās problēmas (noziegumi, vardarbība pret sievietēm, nelikumība, konflikti ar Amerikas pamatiedzīvotājiem) joprojām lielā mērā ir klātesošas un dažādā mērā tiek risinātas Šeridana darbos. Presē termins "neovesterns" tiek lietots, lai aprakstītu kino žanru kurā strādā Šeridans.

 Filmogrāfija 
 Kino 
 Gads Filma Režisors Scenārists Producents 2011 Vile    2015 "Sicario: Narkokarš" (Sicario)    2016 "Par katru cenu" (Hell or High Water)    2017 "Vindrivera" (Wind River)    2018 "Sicario 2: Karteļu karš" (Sicario: Day of the Soldado)   2021 Without Remorse    "Tie, kas vēl manu nāvi" (Those Who Wish Me Dead)    2023 Finestkind    2027 F.A.S.T.    TBA Call of Duty   

 Televīzija 
 Gads Seriāls Veidotājs Režisors Scenārists Izpildproducents 2018—2023 "Jeloustona" (Yellowstone)     2021—2022 1883     2021—pašlaik "Kingstaunas mērs" (Mayor of Kingstown)     2022—2025 1923     2022—pašlaik "Talsas karalis" (Tulsa King)     2023 Lawmen: Bass Reeves     2023—pašlaik "Speciālo uzdevumu vienība: Lauvene" (Lioness)     2024—pašlaik "Naftas zeme" (Landman)     2026 Y: Marshals     TBA The Madison  TBA  

 Aktieris 

 Kino 
 Gads Filma Loma Piezīmes 1996 Her Costly AffairKrissTelevīzijas filma2003 White Rush Tags / Daglass 2016 "Par katru cenu" (Hell or High Water) kovbojs kameo 2018 "Kavalērija" (12 Strong) Braiens

 Televīzija 
 Gads Filma Loma Piezīmes 1995 "Volkers, Teksasas reindžers" (Walker, Texas Ranger)Vernonssērija: War Zone 1997 "Daktere Kvinna" (Dr. Quinn, Medicine Woman)kaprālis Vinterssērija: A Matter of Conscience 1999 Party of Fivepretiniekssērija: Haunted 2000 Time of Your LifeKonnorssērija: The Time They Decided to Date 2001 V.I.P.Deivssērija: A.I. Highrise 2002 Strong MedicineTakerssērija: Positive 2003 The GuardianTims Doheinikssērija: Back in the Ring" 10-8: Officers on DutyŠāvējssērija: Brothers in Arms 2004 Star Trek: EnterpriseDžeirebssērija: Chosen Realm NYPD BlueTims Lūisssērija: Old Yeller 2005 "CSI Ņujorka" (CSI: NY)Džoels Benksssērija: Supply & Demand "CSI Lasvegasa" (CSI: Crime Scene Investigation)Evans Pīterssērija: Secrets and Flies 2005—2007 "Detektīve Veronika Marsa" (Veronica Mars) Denijs Boids 5 sērijas 2008—2010 "Anarhijas dēli" (Sons of Anarchy) Deivids Heils 21 sērija 2011 "NCIS: Losandželosa" (NCIS: Los Angeles)flotes kapteinis Dženingssērija: Enemy Within 2018—2024 "Jeloustouna" (Yellowstone) Treviss Vītlijs 12 sērijas 2022 1883 Čārlzs Gudnaits 2 sērijas 2024 "Speciālo uzdevumu vienība: Lauvene" (Lioness) Kodijs Spīrss 3 sērijas

 Atsauces 

 Ārējās saites 

Kategorija:1970. gadā dzimušie
Kategorija:Ziemeļkarolīnā dzimušie
Kategorija:Amerikāņu kinoaktieri
Kategorija:Amerikāņu kinorežisori
Kategorija:ASV scenāristi
Kategorija:ASV kinoproducenti